b'\n_START_ARTICLE_\nHipotireoidizam\n_START_SECTION_\nPrimarna hipotireoza\n_START_PARAGRAPH_\nNajve\xc4\x87i broj hipotireoza su primarne hipotireoze. Primarne hipotireoze su u svijetu naj\xc4\x8de\xc5\xa1\xc4\x87e uzrokovane nedostatkom joda, dok je u razvijenim zemljama glavni uzrok autoimuna bolest (Hashimotov tireoiditis i Basedowljeva bolest)._NEWLINE_Kod djece naj\xc4\x8de\xc5\xa1\xc4\x87i uzrok hipotireoze je priro\xc4\x91eni nedostatak \xc5\xa1titne \xc5\xbelijezde._NEWLINE_Ostali uzroci mogu biti operativno odstranjenje \xc5\xa1titnja\xc4\x8de, o\xc5\xa1te\xc4\x87enje tkiva \xc5\xa1titnja\xc4\x8de zra\xc4\x8denjem ili radioaktivnim jodom (kod lije\xc4\x8denje hipertireoze) odnosno kod uzimanja nekih lijekova.\n_START_SECTION_\nSekundarna i tercijarna hipotireoza\n_START_PARAGRAPH_\nPoreme\xc4\x87aji koji uzrokuje sekundarne i tercijarne hipotireoze su naj\xc4\x8de\xc5\xa1\xc4\x87e vezani uz manjak tireotropina (TSH) ili neu\xc4\x8dinkovit TSH kao posljedica \xc5\xa1irenja tumora, autoimune bolesti ili o\xc5\xa1te\xc4\x8denja zra\xc4\x8danjem koji zahva\xc4\x87a hipofizu odnosno hipotalamus.\n_START_SECTION_\nSimptomi\n_START_PARAGRAPH_\nSimptomi hipotireoze mogu biti: umor, pospanost, nepodno\xc5\xa1enje hladno\xc4\x87e, konstipacija, suha, hrapava ko\xc5\xbea, bradikardija, smanjeno znojenje, parestezije, poreme\xc4\x87aji menstrualnog ciklusa, promuklost.\n_START_SECTION_\nDijagnostika\n_START_PARAGRAPH_\nZa dijagnozu se uz klini\xc4\x8dku sliku koristi mjerenje razine TSH i hormona \xc5\xa1titnja\xc4\x8de tiroksina i trijodtironina._NEWLINE_U primarnoj hipotireozi hormoni \xc5\xa1titnja\xc4\x8de su obi\xc4\x8dno sni\xc5\xbeeni dok je razina TSH povi\xc5\xa1ena. Subklini\xc4\x8dka hipotireoza je bla\xc5\xbei oblik u kojem je povi\xc5\xa1en samo TSH, a hormoni \xc5\xa1titnja\xc4\x8de su jo\xc5\xa1 uredni.'